‘વાયુ’ વાવાઝોડાને લઇને અરવલ્લી જીલ્લા સહીત ઉત્તર ગુજરાતના અનેક જિલ્લાઓ વહેલી સવારથી જ વાતવરણમાં ભારે પલટો જોવા મળ્યો હતો આકાશે કાળા ડિબાંગ વાદળો જોવા મળ્યા હતા બાયડ તાલુકાના તેનપુર વિસ્તારમાં એક કલાકમાં ભારે પવન સાથે ૨ ઇંચ વરસાદ ખાબકતા વૃક્ષો ધરાશાયી થવાની સાથે બાયડ-દહેગામ રોડ પર આવેલા વાત્રક પુલ પર પાણી ભરાતા વાહનચાલકો ફસાયા હતા અને વાહનો બંધ થઈ જતા આંબલીયારા પોલીસે તાબડતોડ ઘટનાસ્થળે પહોંચી પાણી દૂર કરતા વાહન વ્યવહાર પૂર્વરત કરતા વાહનચાલકોએ પોલીસતંત્રની કામગીરીની સરાહના કરી હતી.